open-index/open-wikipedia-markdown huggingface dataset:
Čebarkulis

**Čebarkulis** () – miestas Rusijoje, Čeliabinsko srityje, 17 km į rytus nuo Miaso, prie Čebarkulio, Misiašo, Didžiojo Kisegačo, Jelovojės ežerų. Rajono centras (į jo sudėtį nepatenka). Stotis prie Ufos–Čeliabinsko geležinkelio. Juodoji metalurgija, siuvimo, baldų, maisto (mėsos, konditerijos, žuvų) pramonė. Prie aplinkinių ežerų veikia sanatorijos. Netoliese įsteigtas Ilmenio rezervatas.

2010 m. 89,3 % miesto gyventojų buvo rusai, 3,0 % – totoriai, 2,3 % – baškirai, 1,6 % – ukrainiečiai.

## Istorija
Miesto pavadinimas kilęs nuo ežero, kurio vardas tiurkų kalbomis reiškia 'gražus, mirguliuojantis ežeras'.

1736 m. pastatyta rusų pasienio tvirtovė baškirų žemėse. Joje ėmė kurtis gyvenvietė, 1742 m. pastatyta cerkvė. 1774 m. tvirtovė perėjo į Jemeljano Pugačiovo sukilėlių rankas. 1892 m. Čebarkulį pasiekė geležinkelis. XX a. pr. pradėta plėtoti metalurgijos pramonė. Nuo 1942 m. – miesto tipo gyvenvietė, nuo 1951 m. – miestas. 2013 m. Čebarkulio apylinkėse praėjo Čeliabinsko meteoritų lietus, į Čebarkulio ežerą įkrito didžiausia uoliena.

## Šaltiniai
Sitė sala

**Sitė sala**() – sala Senos upėje, Paryžiaus centre. IV a. tai buvo Romos gubernatoriaus tvirtovė. 508 m. Chlodvigas I, pirmasis frankų karalius, saloje įkūrė savo rūmus. XII a. sala tapo svarbiu religiniu centru, Dievo Motinos katedros ir karališkosios Šventosios koplyčios (*Sainte-Chapelle*) namais, taip pat pirmajai miesto ligoninei – *Hôtel-Dieu*. Taip pat čia yra seniausio išlikusio mieste Naujojo tilto (*Pont Neuf*) vieta.

Salą su Senos krantais jungia 8 tiltai.

## Šaltiniai
Akmenės meteoritas

**Akmenės meteoritas** (dar įvardijamas **„Naujojo projekto“ meteoritu**) – meteoritas, nukritęs 1908 m. balandžio 25 d. 2 val. Akmenės apylinkėse. Tarptautinis pavadinimas – *Novy-Projekt*.

Buvo aptiktas vienas šio meteorito (paprastojo akmeninio chondrito) gabalas, svėręs apytikriai kilogramą. Kur jis galėjo patekti vėliau, nežinoma, spėjama, kad Akmenės meteorito atplaišų galėjo atsidurti Latvijoje – Jelgavoje ir Rygoje.

## Išnašos
Jusyvas

**Jusyvas** (, **geidžiamoji nuosaka**) – nuosaka, kuria reiškiamas netiesioginis raginimas (liepimas, prašymas), skirtas trečiajam asmeniui. Baltų kalbose vartojamos formos trečiajam asmeniui raginti dažniausiai vadinamos **permisyvu**. Jusyvas nuo liepiamosios nuosakos (imperatyvo) skiriasi tuo, kad raginimas nukreiptas ne į antrąjį, o į trečiąjį asmenį.

Pavyzdžiui, *Būk!* (liepiamoji nuosaka) ir *Tebūnie!* (jusyvas).

Arba

 'Tegu berniukai nebėgioja!'

 'Tegu jis perskaito šią knygą!'

Lietuvių kalboje vartojamos vientisinės arba sudėtinės jusyvo formos. Vientisinės formos sudaromos su iš dalelytės kilusiu priešdėliu *te-* ir prie esamojo laiko trečiojo asmens jungiamomis galūnėmis *-ie* (I asmenuotė: *eina* – *teeinie*), *-ai* (III asmenuotė: *daro* – *tedarai*). II asmenuotė gali būti sudaroma su dviem galūnėm: senoviškesne *-y* (*tiki* – *tetiky*; vartojama tarmėse) arba iš I asmenuotės perimta *-ie* (*tiki* – *tetikie*). Taip pat vientisinės formos gali būti sudaromos iš esamojo laiko trečiojo asmens nekeičiant galūnės, tik pridedant priešdėlį *te-* (*teeina, tedaro, tetiki*). Sudėtinės formos sudaromos su trečiuoju asmeniu vartojant dalelytes *tegu, tegul, lai*: *tegu eina, daro, dainuoja*. Sudėtinėms formoms gali būti pasitelkta ir dalelytė *te*, nuo trečiojo asmens veiksmažodžio atskirta kitų sakinio žodžių: *Te jis visada tiki gėriu*.

Jusyvas taip pat vartojamas semitų, kušitų ir papuasų kalbose.

## Išnašos
Destrakšen Bėjus

**Destrakšen Bėjus** – gyvenvietė prie Kluonio ežero vakarų Jukone, Kanadoje. Yra mokykla. Gyvenvietėje daugiausiai gyvena Pirmosios Tautos.

Angliškasis pavadinimas, *Destruction Bay* (), kilęs iš fakto, kad audra beveik sugriovė gyvenvietę, vos ją įkūrus.

## Istorija
Gyvenvietę 1942 m. įkūrė JAV armija. Gyvenvietės pagrindinės paskirtys – apgyvendinti Aliaskos greitkelio statybininkus ir sukurti sąlygas vairuotojams pailsėti, pasipildyti degalų atsargas.

## Šaltiniai
Lazdynų valsčius

**Lazdynų valsčius** (, nuo 1938 m. *Amtsbezirk Haselberg*) – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Lazdynuose.

## Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“ iš 3 kaimo bendruomenių ir 1 dvaro apygardos. 1928 m. Lazdynų (Naudvario) dvaro apygarda panaikinta, sujungus ją su Juknaičių valsčiaus Niekelstanaičių ir Užšešupių kaimo bendruomenėmis; naujoji Lazdynų (Naudvario) kaimo bendruomenė 1929 m. perduota Juknaičių valsčiui. 1929–1945 m. valsčių sudarė 3 kaimo bendruomenės: Lazdynų, Šilininkų ir Žalėnų.

Valsčius buvo šiaurinėje apskrities dalyje, tarp Užbalių ir Šorelių girių, prie Šešupės. Per valsčių ėjo Pilkalnio–Lazdynų siaurasis geležinkelis (nutiestas 1901 m.).

1905 m. valsčiuje buvo 2341 gyventojas, iš jų 225 lietuviai (9,6 %). Daugiausia lietuvių gyveno Šilininkuose (36 %). Didžiausia gyvenvietė 1939 m. buvo valsčiaus centras ir bažnytkaimis Lazdynai (2070 gyv.).

## Šaltiniai
Rudžių valsčius

**Rudžių valsčius**, **Didžiųjų Rudžių valsčius** (, nuo 1938 m. *Amtsbezirk Mühlenhöhe*) – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Didžiuosiuose Rudžiuose.

## Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“ iš 10 kaimo bendruomenių ir 1 dvaro apygardos. 1928 m. Švarplių dvaro apygarda prijungta prie Švarplių kaimo, o 1938 m. Naujųjų Rudžių kaimo bendruomenė prijungta prie Didžiųjų Rudžių. 1938–1945 m. valsčių sudarė 9 kaimo bendruomenės: Didžiųjų Rudžių, Pėteraitėlių, Šarkabūdžių, Švarplių, Trečiokų, Užbalių, Užpjaunėlių, Užrudžių ir Viltautų.

Valsčius buvo centrinėje apskrities dalyje, prie Meškupės ir kitų Įsruties baseino upelių. Valsčiaus pietinė dalis siekė nedidelę Paniabalio pelkę.

1905 m. valsčiuje buvo 1784 gyventojai, iš jų 41 lietuvis (2,3 %). Didžiausios gyvenvietės 1939 m. buvo valsčiaus centras Didieji Rudžiai (349 gyv.) ir Švarpliai (312 gyv.).

## Šaltiniai
Waiting for the Sun

**Waiting for the Sun** – trečiasis amerikiečių roko grupės The Doors albumas, išleistas 1968 m. liepos 11 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 1 vietos. Hitais tapo singlai „The Unknown Soldier“ bei „Hello, I Love You“.

## Dainos
Visas dainas parašė grupės nariai.

## Išnašos
The Soft Parade

**The Soft Parade** – ketvirtas amerikiečių roko grupės The Doors albumas, išleistas 1969 m. liepos 18 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 6 vietos. Hitais tapo singlai „Touch Me“, „Tell All the People”, „Wishful Sinful” bei „Runnin' Blue“.

## Dainos

## Išnašos
Ką? (filmas)

**Ką?** () – 1972 m. režisieriaus Roman Polanski sukurta absurdo komedija.

Juosta buvo nufilmuota prodiuserio Carlo Ponti viloje Amalfyje, o dalis juostos scenų yra aktorių improvizacija.

## Turinys

Amerikietė Nensė keliauja po įvairias pasaulio šalis, o savo įspūdžius aprašo dienoraštyje. Italijoje merginą užpuola ir mėgina išprievartauti trejetas vyrų. Bėgdama ji atsiduria viloje ant jūros kranto, kurioje gyvena įvairūs keistuoliai: buvęs suteneris, nudistė, kuoktelėjęs šventikas ir kiti. Vilos šeimininkas – prie vežimėlio prikaustytas senolis, kurio mirties visi laukia.

## Pagrindiniai aktoriai
: *Aktorius – vaidmuo*
* Sydne Rome – Nensė
* Marcello Mastroianni – Aleksas, suteneris
* Hugh Griffith – Džozefas, šeimininkas
* Guido Alberti – šventikas
* Christiane Barry
* Nerina Montagnani
* Roman Polanski
* Alvaro Vitali
* Carla Mancini

## Šaltiniai
Orgėjaus meteoritas

**Orgėjaus meteoritas** – meteoritas, 1864 m. gegužės 14 d. nukritęs Pietų Prancūzijoje, netoli Orgėjaus. 

Buvo rasta ~20 šio meteorito fragmentų. Teigiama, kad Orgėjaus meteoritas – masyviausias iš aštuonių žinomų CI grupės meteoritų (masė 14 kg). Tai akmeninis anglingasis chondritas, didžiumą jo sudaro silikatai (montmorilonitai, serpentinai), be to, esama maždaug 4 % anglies, organinių dalelių.

Būta teigiančių, kad šiame meteorite esama nežemiškų organizmų liekanų, tačiau vėliau paaiškėjo, kad tai tik biologinės taršos iš Žemės padarinys.

## Išnašos
Plieninis drugelis (filmas)

**Plieninis drugelis** () – 2012 m. sukurta kriminalinė drama..

## Turinys

Maskvoje policija nesėkmingai gaudo maniaką, naktimis parkuose žudantį jaunas merginas. Kyla mintis paspęsti spąstus, tačiau tarp pareigūnių nėra paaugliškai atrodančios potencialios aukos. Tyrimui vadovaujančiam Grigorijui Chaninui kyla mintis pasinaudoti neseniai sulaikyta paaugle Vika, pravarde „Maras“ (rus. „Čiuma“ nuo pavardės „Čiumakova“). Iš vaikų namų pabėgusi mergina sulaikyta su šaltu ginklu – balisongu, dar vadinamu „Plieniniu drugeliu“ – ir jai gresia įkalinimas, todėl ši sutinka su Chanino pasiūlymu. Policininkas apgyvendina ją savo namuose, o vakarais su kolegomis organizuoja pasalas maniakui. Sudėtingo charakterio Vika pradžioje nuolat konfliktuoja su policininkais, tačiau, gyvendama pas Chaniną, vis labiau pradeda įsijausti į bendrą gyvenimą ir net grasina šio draugei Tatjanai. Kai Viką parke užpuola vyras, policija šį suima, o merginą grąžina atgal į vaikų namus. 

Po dar vieno užpuolimo tampa aišku, kad tikrasis maniakas laisvėje. Norėdama pasižymėti, Vika pabėga iš vaikų namų ir viena leidžiasi klajoti po parką, ginkluota „drugeliu“. Sušlapusi nuo lietaus ji užeina pas metro stoties policininkus pasišildyti, o vėliau vienas jų pasisiūlo merginą palydėti. Tuo tarpu Chaninas gauna informacijos, kad paskutinio užpuolimo metu nusikaltėlį nufilmavo vaizdo kameros ir atpažįsta kad tai vienas iš stoties policininkų. Mėgindamas jo ieškoti, Chaninas sužino, kad šis ką tik išėjo kartu su Vika.

## Pagrindiniai aktoriai
: *Aktorius – vaidmuo*
* Darja Melnikova – Vika Čiumakova
* Anatolijus Belyj – Grigorijus Chaninas
* Darja Moroz – Tatjana
* Piotras Vins
* Andrejus Kazakovas
* Elena Galubina

## Apdovanojimai
* Sočio rusiškų filmų festivalis – Didžioji prizo nominacija

## Šaltiniai
Aldona Kezytė

**Aldona Eugenija Kezytė** ACJ (1931 m. sausio 11 d. Vištytyje, Vilkaviškio apskritis – 2008 m. vasario 15 d.) – Lietuvos vienuolė, Romos katalikų misionierė.

## Biografija
Gimė ir augo iškilioje šeimoje: brolis Algimantas tapo žinomu fotografu ir Romos katalikų kunigu, brolis Romas – JAV lietuvių bendruomenės veikėju, sesuo Danutė – mecenate.

Aldona Kezytė vaikystėje augo Kybartuose, vidurinio mokslo brandos atestatą įgijo Panevėžyje. 1955 m. baigė Vilniaus konservatorijos (dabar Lietuvos muzikos ir teatro akademija) fortepijono klasę. Po baigimo dirbo Biržų muzikos mokykloje, tapo pirmąja jos direktore. Apsisprendė būti Seserų Jėzaus Širdies tarnaičių kongregacijos vienuole. 1966 m. rugpjūčio 15 d. davė amžinuosius įžadus ir tapo sesuo Nuolankiausios Jėzaus Širdies Marija.

Iš darbo buvo atleista, savo laiką skirdavo vaikų katekizavimui. 1976 m. išvyko į Užkaukazę, keturiolika metų Gruzijoje ir Armėnijoje užsiiminėjo misionieriška veikla. Gerai išmoko armėnų kalbą, vertėjavo. Savo gyvenimo įspūdžius Užkaukazėje vėliau aprašė autobiografinėje knygoje.

Lietuvai atkūrus Nepriklausomybę, 1990 m. grįžo į gimtąją šalį. Gyveno Šiauliuose. 

## Bibliografija
* *Esame nenaudingi tarnai* – Šiauliai: Saulės delta, 2001

## Šaltiniai
* Kezytė Aldona Eugenija // Šiaulių apskrities Povilo Višinskio viešoji biblioteka
* Sesuo Nuolankiausios Jėzaus Širdies Marija (Aldona Kezytė) ACJ // barbora-zagariete.lt 
* Aldona Eugenija Kezytė ACJ
Strange Days

**Strange Days** – antrasis amerikiečių roko grupės The Doors albumas, išleistas 1967 m. rugsėjo 25 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 3 vietos. Hitais tapo singlai „People Are Strange“ bei „Love Me Two Times“.

## Dainos
Visas dainas parašė grupės nariai.

## Išnašos
Nupirk man laimę

**Nupirk man laimę** () – 2018 m. Rusijoje sukurta drama.

## Turinys

Filologijos studentė Katia, laimėjusi subsidiją kelionei į Paryžių, kur turi darbuotis čia saugomame rusų poeto Vladislavo Chodasevičiaus archyve, slapta nuo motinos išvyksta į Dubajų, kur tikisi pradėti modelio karjerą. Atvykusi į vietą mergina supranta, kad ji, kaip ir kitos merginos, turės dirbti ne modeliais, o prostitutėmis. Grupės vadovė pasiūlo apsigavusiai Katiai vykti atgal, tačiau ji nusprendžia pasilikti, kad iš arti susipažintų su kitokiu gyvenimu. Vėliau ji sukelia skandalą ir visa grupė išsiunčiama atgal i Rusiją.

Maskvoje Katia nevyksta namo, bet apsigyvena su kitoms dviem merginomis: Liza ir Galia, jau patyrusiomis teikiant eskorto paslaugas. Jos moko Katią, kaip reikia medžioti vedusius vyrus ir vėliau gyventi jų išlaikomomis. Tai, kas Katiai tėra nuotykis, kitoms merginoms – pragyvenimo šaltinis ir gyvenimo būdas. Galia svajoja vieną dieną turėti „Porsche“ automobilį, o Liza – susipažinti su turtingu oligarchu Kostia, kurį ji nuolat stebi įvairiuose restoranuose. Galiausiai ir Katia randa vedusį vyrą, kuris pasiryžęs ją išlaikyti, tačiau tai, kas atrodė tik atostogų praleigimo būdas ir ciniškas eksperimentas, galiausiai negrįžtamai pakeičia visų trijų merginų gyvenimus.

## Pagrindiniai aktoriai
: *Aktorius – vaidmuo*
* Julija Chlynina – Katia
* Anna Anadmovič – Liza
* Svetlana Ustinova – Galia

## Apdovanojimai
* Maskvos tarptautinis kino festivalis (nominacija) – Auksinis šv. Jurgio apadovanojimas

## Šaltiniai
Balandis neturi pakilti

**Balandis neturi pakilti** () – 1970 m. sukurtas nuotykių filmas.

## Turinys

1943 m. vasara, Sicilija. Jungtinė italų ir vokiečių kariuomenė atsiduria amerikiečių bei anglų apsuptyje. Norėdami susilpninti priešus, italai sumano bombarduoti Bachreino naftos gręžinius, kad suardytų priešų kuro papildymo grandinę. Bėda ta, kad bombonešiai niekaip nenuskris iki taikinio ir po to negrįš atgal be kuro papildymo. Tai nusprendžiama padaryti neutralioje Viduriniųjų Rytų šalies dykumoje, į kurią reikia atgabenti aviacinio kuro. Užduotis patikima po priedanga dirbančiam agentui, tačiau apie užduotį sužino ir britai, kurie stengiasi bet kokiu būdu neleisti italams nugabenti kurą į dykumą.

## Pagrindiniai aktoriai
: *Aktorius – vaidmuo*
* Sylva Koscina – Ana
* Horst Buchholz – Pablas
* William Berger – majoras Harisas
* Riccardo Garrone – majoras Ridolfis
* Howard Ross
* Andrea Scotti

## Šaltiniai
Maria Iliescu

**Marija Henrieta Ilijesku** (*Maria Henrietta Iliescu*, megautinė pav. *Adlersberger*, 1927 m. birželio 1 d. Viena, Austrija – 2020 m. sausio 21 d. Krajova, Rumunija) – austrų romanistė.

## Biografija
Gimė Adlersbergerių šeimoje, buvo vienturtė. 1938 m. šeima išvyko į Rumuniją, nuo 1918 m. jie turėjo šios šalies pilietybę. Baigusi mokyklą Marija Bukarešto universitete studijavo klasikines kalbas ir viduramžių istoriją. 1949 m. ištekėjo už studijų draugo Vladimiro Ilijesku (Vladimir Iliescu).

1950 m. išlaikė valstybinius egzaminus. Vėliau dirbo Rumunijos mokslų akademijos Kalbotyros institute, nagrinėjo rumunų kalbos klausimus ir 1954 m. už tai gavo II laipsnio Valstybinę premiją. Taip pat ji dirbo leksikografijos sekcijoje, kurioje vadovavo dvikalbių žodynų skyriui.

XX a. seprintajame dešimtmetyje rinko Rumunijoje gyvenančių friulų tarmių duomenis ir šių duomenų pagrindu parašė bei apgynė disertaciją. 1972 m. šią disertaciją („Le frioulan à partir des dialectes parlés en Roumanie“) Vakaruose publikavo Mouton. 1972 m. Krajovos universitete pradėjo eiti bendrosios kalbotyros ir romanistikos profesoriaus pareigas, Krajovos universitete dėstė iki 1982 m.

Dėl politinių priežasčių ir vyro profesinės padėties 1983 m. emigravo į Vokietiją. 1983–2001 m. Insbruko universiteto Romanistikos tyrimų institute ėjo profesoriaus pareigas. Taip pat M. Ilijesku, kaip asocijuotoji profesorė, 1989–1999 m. dėstė Trento universitete. 1999–2012 m. Krajovos universitete dirbo konsultuojančiąja profesore.

2007–2010 m. Ilijesku buvo Romanų kalbotyros draugijos (Société de Linguistique Romane) pirmininkė. 2004 m. gavo Tirolio valstybinę premiją už mokslinę veiklą, 2009 m. – Rumunijos komandoro laipsnio valstybinį ordiną „Už ištikimą tarnybą“ (Ordinul Național „Serviciul Credincios“).

M. Ilijesku didelį dėmesį skyrė romanų lyginamajai kalbotyrai (ypač prancūzų, retoromanų ir rumunų kalbų) ir liaudies lotynų kalbai.

## Išnašos

## Literatūra
* Johannes Kramer, Guntram A. Plangg (eds.): *Verbum Romanicum. Festschrift for Maria Iliescu* (Romance studies in the past and present; 28). Buske Verlag, Hamburg 1993, ISBN 3-87548-025-2 .
* Hans-Martin Gauger / Wolfgang Pöckl (eds.), *Paths of Linguistics*, Twenty-Four Autobiographical Reports, Tübingen: Narr, 1992: Labor omnia vincit improbus, 118–124.
* Draghicescu, Janeta / Gabriela Scurtu (Hrsg.), *Études romanes dédíées à Maria Iliescu*, Michaela Livescu / Tudora Șandru-Mehedinți, Laudatio 7–16, Marius Sala , Prezentare, 16–18. in Annals of the University of Craiova, Series ‚Langues et litteratures romanes, Craiova, Editura Universitaria, 1998.

## Bibliografija
* M. Ilijesku bibliografija
Kraujo pilis

**Kraujo pilis** () – 1964 m. sukurtas siaubo filmas. Nors jame vienas iš herojų yra rašytojas Edgar Allan Poe, parašęs to paties pavadinimo apsakymą, juosta nėra paremta šiuo kūriniu ar žinomu rašytojo gyvenimo epizodu.

## Filmo kūrimas
Filmo idėja kilo režisieriui Sergio Corbucci po to, kai prodiuseris Giovanni Addessi pavedė jam sukurti filmą pakartotinai panaudojant viduramžių atributus iš ankstesnio Corbucci filmo „Monzos vienuolis“. Jo pavedimu, scenarijų parašė brolis Bruno Corbucci ir Gianni Grimaldi, tačiau prasidėjus filmavimui dėl užimtumo Sergio Corbucci turėjo atsisakyti režisūros ir šį darbą pavedė kolegai Antonio Magheriti. Pats filmavimas truko 15 dienų, o Corbucci jame nufilmavo vieną sceną (kurioje nužudomas aktorės Barbara Steele personažas).

Juosta sulaukė mažai dėmesio ir buvo finansiškai nesėkminga. Tai buvo viena pagrindinių priežasčių, paskatinusių Margheriti 1970 m. dar kartą nufilmuoti šį filmą, pavadintą „Voratinklis“. Vėliau režisierius pripažino, kad tai buvo kvaila idėja, nes spalvota juosta (originalus filmas buvo juodai baltas) „sunaikino viską: atmosfera, įtampą“. 

## Siužetas

Žurnalistas Alanas Fosteris, siekiantis gauti interviu iš rašytojo Edgaro Po, sutinka jį užeigoje bekalbantį su lordu Blekvudu. Pastarasis sako turintis pilį, kurioje niekas negali išbūti visą naktį, nes joje vaidenasi. Žurnalistas priima pasiūlytas lažybas ir važiuoja į pilį. Pradžioje ji atrodo tuščia, tačiau netrukus jis pradeda matyti įvairius žmones ir greitai pats nesupranta kur realybė, o kur ne. Jis mato praeityje vykusius įvykius ir kaip mirė visi iki jo pilyje buvę žmonės. Čia jis susipažįsta su seniai mirusia Elizabeta, kuri stengiasi jį įtikinti kuo greičiau bėgti, tačiau žurnalistas nori pasiimti ją kartu.

## Pagrindiniai aktoriai
: *Aktorius – vaidmuo*
* Barbara Steele – Elizabeta Blekvud
* Georges Riviere – Alanas Fosteris
* Margarete Robsahm – Džiulija
* Arturo Dominici – daktaras Karmus
* Silvano Tranquilli – Edgaras Alanas Po
* Umberto Raho – lordas Blekvudas

## Išnašos

## Šaltiniai
*
Aistros vaisiai

**Aistros vaisiai** () – 1981 m. sukurta erotinė drama. Juosta yra rašytojos Anne Desclos romano „Retour à Roissy“ interpretacija, kuris tuo pačiu yra garsaus erotinio romano „Histoire d'O“ tęsinys.

## Turinys

Seras Styvenas kartu su jam visame paklūstančia O atvyksta į Pietų Kiniją, kur jam priklauso kazino. Styveno pageidavimu O atsiduria vietiniame viešnamyje, kur turi mokytis meilės ir suvedžiojimo meno, paklūsdama visoms taisyklėms, net jeigu šios atrodo nepriimtinos. Čia ji sutinka jauną vaikiną, kuris ją įsimyli, tačiau pati O stengiasi būti ištikima Styvenui, nesvarbu kokioms jo fantazijoms tenka paklusti.

## Pagrindiniai aktoriai
: *Aktorius – vaidmuo*
* Isabelle Illiers – O
* Klaus Kinski – seras Styvenas
* Arielle Dombasle – Natali
* Peter
* Keiko Niitaka
* Sayko Yamaguchi

## Susiję straipsniai
O istorija

## Šaltiniai
Denysas Šmyhalis

**Denysas Anatolijovičius Šmyhalis** (; g. 1975 m.) – Ukrainos verslininkas ir politikas, nuo 2020-2025 dienos einantis premjero pareigas.

Kaip šalies premjerui Šmyhaliui tenka atsakomybė dėl COVID-19 pandemijos valdymo Ukrainoje. Prieš tapdamas premjeru, Šmyhalis ėjo Ivano Frankivsko srities gubernatoriaus pareigas.

Tapęs premjeru 2021 m. liepos mėnesį viešėjo Lietuvoje, kur susitiko su Lietuvos premjere Ingrida Šimonyte.

## Biografija
1997 m. baigė Lvovo politechnikos institutą, yra apsigynęs ekonomikos mokslo kandidato laipsnį (2003). Nuo 1997 m. iki 2005 m. Šmyhalis dirbo įvairiose kompanijose buhalteriu. Vėliau, iki 2009 m., Šmyhalis ėjo kelių įmonių vadovo pareigas – metus kompanijoje pavadinimu *LA DIS*, 2006–2008 m. investavimo kompanijoje *Comfort-Invest*, o 2008–2009 m. – *ROSANINVEST LLC* kompanijos generaliniu direktoriumi.

Tarp 2009 m. ir 2013 m. Šmyhalis ėjo įvairias vadovaujamas pareigas Ukrainos Lvovo srityje, tarp jų – Lvovo srities administracijos ekonomikos departamento vadovo (2009–2011 m.). Čia susipažino ir dirbo kartu su Olehu Nemčinovu, kuris 2020 m. tapo Šmyhalio ministrų kabineto ministru. 2012 m. Šmyhalis ėjo ekonomikos ir pramonės politikos departamento vadovo pareigas, o 2013 m. buvo ekonominio vystymosi, investicijų, prekybos ir pramonės departamento vadovas.

Yra vedęs, su žmona Kateryna turi dvi dukteris. Kateryna yra buvusi Lvovo „Kamianecki kepyklos“ ir vietinės dviračių nuomos bendrovės *NextBike* bendrasavininkė.

## Šaltiniai
Joan Severance

**Džoana Severans** (; g. 1958 m. gruodžio 23 d. Hjustone) – amerikiečių aktorė ir buvęs modelis.

## Biografija
Džoanos tėvas buvo kompanijos IBM inžinierius, kuris darbo reikalais daug keliavo po pasaulį, kartu pasiimdamas ir šeimą. „- Sulaukusi 11, aš jau buvau gyvenusi 12-oje skirtingų vietų“, - vėliau sakė ji. 1967 m. kurį laiką jie gyveno Libijoje, tačiau turėjo palikti šalį prasidėjus Šešių dienų karui. Vėliau, grįžę į JAV, jie apsistojo Hjustone.

Lankydama Vestburio mokyklą, 15-metė Džoana pradėjo modelio darbą, siekdama sutaupyti pinigų studijoms. Davyvaudama grožio konkurse „Mis Hjustonas“, ji susipažino su žmonėmis iš madų pasaulio ir pasirašė sutartį su Elite Model Management ir išvyko į Paryžių.

## Modelio karjera
Džoanos modelio karjera buvo gana sėkminga tiek Prancūzijoje, tiek vėliau, grįžus į JAV. Ji dirbo su Versace, Chanel, Armani mados namais ir nusifilmavo daugiau kaip 40-yje įvairių reklamų. 1990 m. sausį ir 1992 m. lapkritį jos nuotraukas spausdino Playboy žurnalas.

## Aktorės karjera
Išmėginti jėgas kine Džoaną įkalbino jos draugas žurnalistas ir rašytojas Robin Leach. Pirmasis vaidmuo buvo epizodinis pasirodymas filme „Mirtinas ginklas“ (1987). 1989 m. ji atliko „lemtingos moters“ vaidmenį veiksmo komedijoje „Nieko nematau, nieko negirdžiu“ ir šis amplua vėliau lydėjo ją visą karjerą. Žymiausi Džoanos vaidmenys: veiksmo filmas „No Holds Barred“ (su Hulk Hogan), erotinės dramos „Lake Consequence“, „Red Shoe Diaries 2“, serialas „Wicked Wicked Games“. Ji taip pat nusifilmavo keliuose muzikiniuose vaizdo klipuose, tarp kurių Scorpions daina „Rhythm of Love“.

## Asmeninis gyvenimas
8-erių metų sulaukusiai Džoanai buvo diagnozuota vitiligo liga.

1977 m. ji ištekėjo už modelio Erico Milano, tačiau po 7 metų santuoka nutrūko dėl abiejų noro daugiau dėmesio skirti savo karjeroms.

## Dalinė filmografija
* Mirtinas ginklas (1987)
* Nieko nematau, nieko negirdžiu (1989)
* Paukšteli, spruk (1990)
* Lake Consequence (1992)
* Paskutinis gundymas II (1999)

## Nuorodos

* Oficiali svetainė
* IMDb profilis

## Šaltiniai
Cojus (filmas)

**Cojus** () – 2020 m. sukurtas filmas, pasakojantis apie roko atlikėjo Viktoro Cojaus žūtį. Pats dainininkas filme nėra rodomas, o visa istorija – išgalvota. Pradinis filmo pavadinimas buvo „47“ (taip buvo vadinta nebaigta įrašinėti grupės kasetė, kuri neva dingo avarijos metu). 

Režisierius Aleksejus Učitelis jau anksčiau šia tema sukūrė dokumentinius filmus „Rokas“ (1987) ir „Paskutinis herojus“ (1992).

## Apie filmą
Juosta sulaukė neigiamų atsiliepimų iš Cojaus artimųjų bei kino kritikų. Dainininko sūnaus Aleksandro prašymu, juostos veikėjų vardai buvo pakeisti.  Kartu su Viktoro tėvu Robertu jis net kreipėsi į Rusijos prezidentą Vladinirą Putiną, nes niekas iš artimųjų neleido naudoti atlikėjo vardo.

## Turinys

Filmas prasideda avarija, kuomet lengvasis automobilis „Moskvičius“, užkliudęs kelio atitvarą, išlekia į kitą kelio pusę ir trenkiasi į priešais atvažiuojantį autobusą „Ikarus“. Šio vairuotojas Pavelas Šelestas turi prisistatyti į Leningradą bylos tyrimui, tuo pačiu jis autobusu turi nuvežti ir avarijoje žuvusio dainininko Cojaus kūną. Kartu su juo vyksta marga kompanija: Cojaus žmona su mažamečiu sūnumi ir nauju draugu, Cojaus meilužė ir grupės „Kino“ fotografė. Iš paskos automobiliu vyksta grupės prodiuseris Jurijus, įsitikinęs, kad dainininko automobilyje buvo jo nebaigtos rašyti dainos kasetėje „47“, ir kad šią paslėpė vairuotojas Jurijus.

## Pagrindiniai aktoriai
: *Aktorius – vaidmuo*
* Jevgenijus Cyganovas – Pavelas Šelestas (prototipas – Janis Fibigs)
* Nadežda Kaleganova – Viktorija, grupės fotografė
* Marjana Spivak – Marina, buvusi Cojaus žmona (prototipas – Mariana Coj)
* Ilja Delis – Rika, Marinos draugas (prototipas – Aleksandrs Aksionovas „Rikošetas“)
* Paulina Andrejeva – Polina, Cojaus meilužė (prototipas – Natalija Razlogova)
* Igoris Vernikas – Jurijus Raizenas, prodiuseris (prototipas – Jurijus Aizenšpilis)
* Inga Tropa – tardytojas Ilzė Jas (prototipas – Erika Ašmanė)

## Apdovanojimai
* Varšuvos kino festivalis (nominacija)

## Šaltiniai
Paskutinis gundymas

**Paskutinis gundymas** () – 1994 m. JAV sukurtas trileris. Filmo režisierius John Dahl, pagrindinius vaidmenis atliko Linda Fiorentino, Peter Berg ir Bill Pullman.

Interneto svetainėje „Rotten Tomatoes“ vertinamas 94 % teigiamų atsiliepimų.

## Siužetas

Bridžita Gregori, valdinga ir savimi pasitikinti moteris, dirba telefoninio marketingo kompanijoje Niujorke vadybininke, o jos vyras Klėjus, besimokantis tapti gydytoju, yra paskendęs skolose. Kad gauti pinigų, jis parduoda medicininį kokainą narkotikų prekeiviams ir taip gauna 700 tūkst. dolerių grynaisiais. Grįžęs namo jis džiaugiasi Bridžitai, jog dabar galės padengti skolas, tačiau kol jis maudosi duše, ši čiumpa pinigus ir pabėga.

Bridžita stabteli nedideliame Bestono miestelyje netoli Bafalo. Čia bare ją bando vilioti jaunuolis vardu Maikas. Planavusi vykti į Čikagą, Bridžita nusprendžia kuriam laikui čia apsistoti. Pasivadinusi kitu vardu, Bridžita randa sau darbą ir užmezga romaną su Maiku. Pastarasis, niekada anksčiau nesutikęs tokios moters kaip Bridžita, netrunka dėl jos visiškai pamesti galvą. Nors jų santykiai komplikuoti ir mergina kažką akivaizdžiai slepia, Maikas negali atsispirti jos kerams. Kai Klėjui galiausiai pavyksta rasti Bridžitą, ši sukuria planą kaip Maiko pagalba atsikratyti buvusio vyro.

## Pagrindiniai aktoriai
: *Aktorius – vaidmuo*
* Linda Fiorentino – Bridžita
* Peter Berg – Maikas
* Bill Pullmann – Klėjus
* Bill Nunn – Harlanas 

## Pagrindiniai apdovanojimai
* BAFTA (nominacija) – geriausia aktorė (L. Fiorentio)
* Edgar Allan Poe Apdovanojimas (nominacija) – geriausias filmas

## Susiję straipsniai
* Paskutinis gundymas II 

## Šaltiniai
Paskutinis gundymas II

**Paskutinis gundymas II** () – 1999 m. sukurtas trileris su erotikos elementais. Juosta yra 1994 m. filmo tęsinys, tačiau jame vaidina kiti aktoriai.

## Siužetas

Po to, kai Bridžitai Gregori pavyko nužudyti savo vyrą, o kaltę suversti savo meilužiui Maikui, ji iškeliauja į Ispaniją, kad būtų kuo toliau nuo policijos tyrimo. Čia ji susipažįsta su Trojumi, kuriam priklauso sekso telefonu biznis. Bridžita tampa jo meiluže, tačiau tuo pačiu sugalvoja kaip nepastebėtai savintis dalį Trojaus pelno.

Tuo metu mieste pasirodo Merfė – privati detektyvė, kurią neteisingai įkalinto Maiko tėvas nusamdė rasti Bridžitą ir bet kokiomis priemonėmis pristatyti atgal.

## Pagrindiniai aktoriai
: *Aktorius – vaidmuo*
* Joan Severance – Bridžita Gregori
* Beth Goddard – Merfė
* Con O‘Neill – Trojus
* Dean Williamson – Erlas 

## Šaltiniai
Skėriai (filmas)

**Skėriai** () – 2013 m. Rusijoje sukurta kriminalinė drama, pradžioje kurta kaip mini serialas (televizijoje jis buvo rodomas padalintas į 4 dalis).

*Skėriai* – tai pagrindinių filmo herojų Artiomo ir Leros karta, kuri nori gauti viską čia ir dabar, ir dėl to pasiruošę šalinti bet kokias kliūtis.

## Turinys

Artiomas ir Lera – skirtingų visuomenės sluoksnių atstovai: ji vienturtė turtuolio duktė, jis – su alkoholiku tėvu gyvenanis jaunuolis iš provincijos. Jų pažintis ir įsiplieskęs romanas tarsi neturi ateities, nes Artiomas, laisvalaikiu rašantis eiles, savo socialine padėtimi nei iš tolo neprilygsta Lerai, kurios tėvas jau yra suplanavęs jos gyvenimą.

Kuomet Leros tėvas patiria finansinius sunkumus ir atsiduria areštinėje, jį gelbėdama duktė sutinka įgyvendinti planą – ištekėti už šeimos draugo verslininko Gurevičiaus, perimsiančio šeimos skolas. Supykęs Artiomas taip pat veda Iriną – už save vyresnę turtingą moterį. Tapęs jos išlaikytiniu, Artiomas atnaujina romaną su Lera, tačiau Irina nusamdo seklį ir greitai apie tai sužino. Artiomas, žinodamas, kad skyrybų metu nieko nepalveldės, nužudo Iriną. Deja, paaiškėja, kad šios turtai jau pradingę ir Artiomas lieka be nieko. Gurevičius, kuris pažinojo Iriną, pakviečia Artiomą apsistoti savo namuose. Čia Leros ir Artiomo romanas vėl atsinaujina. Kai Gurevičius apie tai sužino, grumtynėse Artiomas jį nužudo ir atsikrato kūnu. 

## Pagrindiniai aktoriai
: *Aktorius – vaidmuo*
* Piotras Fiodorovas – Artiomas
* Paulina Andrejeva – Lera
* Dmitrijus Ševčenko – Gurevičius
* Ekaterija Volkova – Natalija
* Jevgenija Dmitrijeva – Irina

## Šaltiniai
Vasara (2018 filmas)

**Vasara** () – 2018 m. sukurtas muzikinis biografinis filmas apie Sovietų Sąjungos pogrindinę muzikos sceną praėjusio amžiaus 9 dešimtmetyje. Filmo centre muzikanto Viktoro Cojaus karjeros pradžia. Kartais filmo pavadinimas iš rusų kalbos neverčialas, rašant jį lotyniškomis raidėmis *Leto*.

Kanų kino festivalyje filmas apdovanotas už geriausią muzikinį takelį.

Nors juosta sulaukė teigiamų atsiliepimų (Rotten Tomatoes svetainė jį vertina 79%), tačiau to laikotarpio muzikantai, rodomi šiame filme, kritikuoja jį dėl neteisingai rodomų įvykių ir bendro to laikotarpio jaunimo gyvenimo fono.

## Pagrindiniai aktoriai
: *Aktorius – vaidmuo*
* Roman Bilik – Maiklas Naumenko
* Irina Staršenbaum – Natalija Naumenko
* Teo Yoo – Viktoras Cojus
* Nikita Efremovas – Bobas (Boriso Grebenščikovo prototipas)
* Filipas Avdejevas – Leonidas (Aleksejaus Rybino prototipas)

## Pagrindiniai apdovanojimai
* Kanų kino festivalis – geriausia muzika
* Kanų kino festivalis (nominacija) – Auksinė palmės šakelė
* Klylendo filmų festivalis (nominacija) – geriausia muzika
* Geteborgo filmų festivalis (nominacija) – geriausias filmas 

## Šaltiniai
Langobardų kalba

**Langobardų kalba** – išnykusi germanų genties langobardų kalba. Tikriausiai buvo artima senajai vokiečių aukštaičių kalbai arba buvo jos tarmė.

## Istorija
Langobardams apgyvendinus Panoniją ir Italiją langobardų kalbą nurungė liaudies lotynų kalba ir maždaug XI a. langobardų kalba išnyko.

Yra išlikę runomis parašytų langobardiškų tekstų fragmentų: pasitaiko pavienių žodžių, asmenvardžių, bet nėra rišlių langobardiškų tekstų. Todėl apie kalbą maža ką begalima pasakyti.

## Fonologijos duomenys
Esama antrojo (vokiečių aukštaičių) priebalsių pokyčio arba panašaus reiškinio požymių:
* /ts/ < /t/ : *stolesa*'z*'o* 'iždininkas'
* pert < bert: *Aripert*, *Godepert*
* perg < berg: *Perctarit*, *Gundperga*
* prand < brand: *Ansprand*, *Liutprand*
* slebben < slapen

## Morfologinis kalbos tipas
Kadangi neišlikę žymesnių langobardiškų tekstų, sunku daryti išvadas apie šios kalbos morfologiją. Tikriausiai ji labai nesiskyrė nuo senosios vokiečių aukštaičių kalbos morfologijos.

## Išnašos

## Literatūra
* *Nicoletta Francovich Onesti*, Vestigia longobarde in Italia (468–774). Lessico e antroponimia, 2nd edn (Roma 2000, Artemide ed.)
* *J.M. Wallace-Hadrill*, The Barbarian West 400–1100, 3rd edn (London 1969), Ch. 3, «Italy and the Lombards»
Aš nužudžiau Rasputiną

**Aš nužudžiau Rasputiną** () – 1967 m. sukurta biografinė drama apie įtakingo ir kontroversiško rusų dvasininko įtakingo valstybės veikėjo Grigorijaus Rasputino nužudymą. Filmas paremtas vieno iš nusikaltimo organizatorių bei vykdytojų Felikso Jusupovo atsiminimų knyga. Pats Jusupovas vertino filmo scenarijų ir davė jam pritarimą, o filmo įžangoje kartu su žmona yra rodomas kaip istorijos pasakotojas.

Juosta rodyta Kanų kino festivalyje.

## Siužetas

Kunigaikštis Jususpovas grįžta į Sankt Peterburgą, kur pirmą kartą iš arti susitinka paslaptingą dvasininką Grigorijų Rasputiną, garsėjantį gebjimu gydyti žmones. Rasputinas jam pasirodo nemalonus žmogus, tačiau pažintis trunka trumpai, nes Jussupovas vėl išvyksta į užsienį.

Grįžęs po keleto metų, jis mato, kad Rasputinas įgauna vis daugiau valdžios bei įtakos, ypač tarp caro namiškių. Jo paties artimieji irgi žavisi dvasininku, tačiau yra ir tų, kuriems Rasputino veiksmai kelia nerimą. Dvasininkas dabar sprendžia ministrų paskyrimus bei kitus svarbius valstybės reikalus, tokiu būdu įgydamas nemažai priešų. Jis rodo palankumą Jusupovui, pastarasis tarsi sutinka su tokiu vaidmeniu, tačiau jo paties draugai bei aplinka mano, kad Rasputinas veda šalį į pražūtį. Vyksa karas ir sklando gandai, jog dvasininkas iš tiesų yra vokiečių agentas, specialiai kenkiantis valstybei. Jusupovas ir keli kiti karininkai, užsitikrinę Dūmos nario Vladimiro Puriškevičiaus paramą, nusprendžia nužudyti Rasputiną. Tam Jusupovas pakviečia jį į savo namus, kur pavaišina užnuodytu vynu bei pyragaičiais.

## Pagrindiniai aktoriai
: *Aktorius – vaidmuo*
* Gert Fröbe  – Grigorijus Rasputinas
* Peter McEnery – Feliksas Jusupovas
* Geraldine Chaplin – Monia Golovin
* Ira Von Furstenberg – Irina Jususpova
* Katia Tchenko
* Robert Hossein 

## Šaltiniai
Magda Konopka

**Magda Konopka** (g. 1943 m. kovo 15 d. Varšuvoje) – lenkų modelis ir aktorė, populiari Italijoje praėjusio amžiaus 7 dešimtmetyje ir kaip modelis, ir kaip erotinių vaidmenų kine atlikėja.

## Biografija
Ji gimė pasiturinčioje ir gilias tradicijas turinčioje šeimoje (Magdos prosenelis dalyvavo Napoelono karuose), kuri 1950 m. emigravo į Londoną. 

Čia ji dirbo modeliu ir italas aktorius Massimo Serato įtikino ją persikelti į Romą, kur Magda taip pat tapo aktore (debiutinis vaidmuo buvo juostoje „Thrilling“ 1965 m.). 

1967 m. pabaigoje Magda ištekėjo už Kanados prancūzo milijardieriaus Jean-Louis Dessy, tačiau santuoka truko vos 3 mėnesius.

Jos nuotraukos buvo ant Penthouse, Playmen ir kitų žurnalų viršelių.

## Filmografija

*Danger Man (1964, serialo epizodas)
* Becket e il suo re (1964)
* Thrilling (1965)
* Malonumų naktys (1966)
* 7 monaci d'oro (1966)
* Colpo doppio del camaleonte d'oro (1967)
* Liebesnächte in der Taiga (1967)
* Segretissimo (1967)
* Satanik (1968)
* ...e per tetto un cielo di stelle (1968)
* La notte dei serpenti (1969)
* I diavoli del mare (1970)
* Quando i dinosauri si mordevano la coda (1970)
* Department S (1970, serialo epizodas)
* Jason King (1971, serialo epizodas)
* Quickly ...spari e baci a colazione (1971)
* Aklasis (1971)
* Forza "G" (1972)
* Canterbury proibito (1972)
* The Persuaders (1972, serialo epizodas)
* Cristiana monaca indemoniata (1972)
* Lucky Luciano (filmas) (1973)
* Prostituzione (1974)
* Diabolicamente... Letizia (1975)
* Superuomini, superdonne, superbotte (1975)
* Il vizio ha le calze nere (1975)
* La cameriera nera (1976)
* La sposina (1976)
* Campagnola bella (1976)
* La casa (1976)
* La zia di Monica (1979)
* Kaygisizlar (1997, 6 serialo epizodai)

## Nuorodos

* IMDb profilis

## Šaltiniai
Elena Cucci

**Elena Kuči** (; g. 1983 m. gegužės 21 d. Trenjage) – italų aktorė.

## Biografija
Elena Kuči gimė Veneto regione esančiame nedideliame Trenjago miestelyje, prancūzės ir iš Abruco kilusio tėvo šeimoje. Dėl tėvų darbo vėliau jie persikėlė į Kolenją, kur ji augo ir mokėsi mokykloje. Dar vėliau šeima persikraustė gyventi į Romą.

2004 m. ji nusifilmavo televizijos reklamoje, o 2008 m. debiutavo kine, juostoje „Marcello Marcello“. Vėliau sekė vaidmenys teatre, kine, taip pat televizijoje. 2017 m. nusifilmavo šalyje didelio populiarumo sulaukusioje juostoje „Mister Felicita“.

## Filmografija
### Kinas
* Marcello Marcello (2008)
* Io, Don Giovanni (2009)
* Tegyvuoja Italija (2012)
* Mister Felicità (2017)
* A casa tutti bene (2018)
* Se son rose (2018)

### Televizija
* Provaci ancora prof! (2005, serialo 1 epizodas)
* Distretto di Polizia (2006, serialo 1 epizodas)
* Noi due (2008, TV filmas)
* Piper (2009, mini serialas)
* Il bene e il male (2009, serialo 1 epizodas)
* Sotto il cielo di Roma (2010, mini serialas)
* Rex (2011, serialo 1 epizodas)
* Un medico in famiglia 7 (2011, serialas)
* Per amore del mio popolo (2014, mini serialas)
* Il restauratore 2 (2014, serialo 1 epizodas)
* Don Matteo 6, 8 (2008, 2014, serialo 2 epizodai)

## Nuorodos

* IMDb profilis

## Šaltiniai
Natacha Regnier

**Nataša Renje** (; g. 1974 m. balandžio 11 d. Ikselyje)  – belgų aktorė, pirmoji savo šalyje laimėjusi Cezario apdovanojimą.  

## Biografija
Nataša mokėsi dramos mokykloje Briuselyje, kur po vaidmens trumpo metražo filme „The Motocycle Girl“ buvo pastebėta kino režisierių ir ėmė gauti pirmuosius vaidmenis. 1998 m. filmas „La Vie rêvée des anges“ atnešė jai ir tarptautinį pripažinimą.
Aktorė gyvena Prancūzijoje ir vaidina daugiausia šios šalies kino bei televizijos filmuose.

## Asmeninis gyvenimas
Nataša buvo ištekėjusi už muzikanto bei kompozitoriaus Yann Tiersen, su kuriuo susilaukė dukters bei išmėgino dainininkės karjerą.

## Filmografija
* Dis-moi oui (1995)
* Encore (1996)
* La Vie rêvée des anges (1998)
* Il tempo dell'amore (1999)
* Les Amants criminels (1999)
* Tout va bien, on s'en va (2000)
* Comment j'ai tué mon père (2001)
* La Fille de son père (2001)
* Vert paradis (2003)
* Demain on déménage (2004)
* Ne fais pas ça ! (2004)
* Le Pont des Arts (2004)
* Le Silence (2004)
* Trouble (2005)
* La Raison du plus faible (2006)
* Les Amitiés maléfiques (2006)
* Boxes (2007)
* Une journée (2007)
* Magma (2008)
* Intrusions (2008)
* Impasse du désir (2009)
* Orly (2010)
* La Proie (2011)
* 38 Témoins (2012)
* Le Capital (2012)
* L'Étoile du jour (2013)
* L'Écume des jours (2013)
* La Vie domestique (2013)
* Le Fils de Joseph (2016)
* Une part d'ombre (2016)
* Le Petit Spirou (2017)
* Tueurs (2017)

## Pagrindiniai apdovanojimai
* Kanų kino festivalis – geriausia aktorė (1998)
* Europos kino apdovanojimas – geriausia Europos aktorė (1998)
* Cezario apdovanojimas – geriausia nauja aktorė (1999)
* Magritte apdovanojimas (nominacija) – geriausia antrojo plano aktorė (2013)
* Magritte apdovanojimas (nominacija) – geriausia aktorė (2019)

## Nuorodos

* IMDb profilis

## Šaltiniai
Natalia Gavrilița

**Natalija Gavrilica** (; g. 1977 m. rugsėjo 21 d.) – Moldavijos ekonomistė ir politikė, nuo 2021 m. rugpjūčio einanti šalies premjerės pareigas. Tai trečia moteris Moldovos istorijoje, užimanti šį politinį postą. Į premjero postą Gavrilicą šalies prezidentė Maja Sandu siūlė dar 2021 m. vasario mėnesį, tačiau kandidatūrą atmetė tuometė socialistų ir konservatorių-populistų parlamentinė dauguma. Darkart į šį postą politikė buvo pasiūlyta po 2021 metų rinkimų – tąkart buvo patvirtinta ir jos kandidatūra, ir ministrų kabinetas.

2021 m. parlamento rinkimuose Gavrilica buvo išrinkta į Moldovos parlamentą Veiksmo ir solidarumo partijos sąraše. Prieš tai ji yra buvusi finansų ministre Sandu ministrų kabinete.

Natalija Gavrilica praeityje yra dirbusi tarptautiniuose vystymo projektuose keliose Rytų Europos, Afrikos ir Azijos šalyse.

Gavrilica yra susituokusi. Be gimtosios rumunų laisvai kalba rusiškai, angliška, prancūziškai ir ispaniškai.

2023 m. vasario 10 d.paskelbė atsistatydinanti.

## Šaltiniai
Tea Leoni

**Tėja Leoni** (; g. 1966 m. vasario 25 d. Niujorke) – amerikiečių aktorė. 

## Biografija
### Šeima
Leoni gimė teisininko Anthony Pantaleoni ir mitybos specialistės Emily Ann šeimoje. Jos senelis iš tėvo pusės buvo žymaus italų ekonomisto Maffeo Pantaleoni sunėnas, taip pat turintis anglų bei airių kraujo, o senelė – nebyliojo kino aktorė Helenka Pantaleoni. Motina kilusi iš Teksaso, ji akoriaus Hank Patterson dukterėčia.

Leoni augo Niujorke, kur lankė privačias mokyklas, vėliau mokėsi Sarah Lawrence koledže, kurio nebaigė. Turi brolį vardu Tomas.

### Karjera
Aktorės karjera prasidėjo 1988 m. vaidmeniu seriale „Angels 88“, kuris turėjo būti praeito dešimtmečio populiaraus TV serialo „Čarlio angelai“ perdirbinys, tačiau naujasis serialas taip ir nebuvo baigtas kurti.

1989 m. Leoni nusifilmavo keliuose muilo operos „Santa Barbara“ epizoduose, vėliau gavo epizodiniuos vaidmenis filmuose „Switch“ bei „A League of Their Own“. 1992 m. ji filmavosi seriale „Flying Blind“, kurio filmavimas po metų buvo nutrauktas. Po vaidmenų įvairiuose TV serialuose, 1995 m. ji atliko pagrindinį moters vaidmenį veiksmo komedijoje „Bad Boys“ kartu su Will Smith ir Martin Lawrence. Juosta buvo finansiškai itin sėkminga ir paskatino aktorę palikti televiziją. 1998 m. ji atliko dar vieną pagrindinį vaidmenį katastrofų filme „Gilus sukrėtimas“.

2000 m. pasirodė romantinė komedija „The Family Man“ su Nicolas Cage, o 2005 m. – komedija su Jim Carey „Fun with Dick and Jane“. Vėliau jos vaidmenys dažniausiai apsiribojo pasirodymais nedidelio biudžeto filmuose („You Kill Me“ 2007 m., „The Smell of Success“ 2009 m.). 2014 m. Leoni pradėjo filmuotis politinėje TV dramoje „Madam Secretary“. Iki 2019 m. buvo sukurta 120 epizodų, Leoni buvo ne tik pagrindinė aktorė, bet ir viena iš šou prodiuserių.

### Asmeninis gyvenimas
1991–1995 m. ji buvo ištekėjusi už TV prodiuserio Neil Joseph Tardio Jr.

1997 m. kovo 13 d., po 8 savaičių pažinties, Leoni ištekėjo už aktoriaus David Duchovny, su kuriuo susilaukė dviejų vaikų: dukters Madelaine West (g. 1999) ir sūnaus Kyd Miller (g. 2002). Santuoka iširo 2008 m., o Duchovny keletą mėnesių gydėsi dėl priklausomybės nuo sekso Claims by the *Daily Mail* that he had an affair with Hungarian tennis instructor Edit Pakay led to legal threats and a retraction by the paper on November 15.. 2009 m. jiedu vėl susiėjo, tačiau galutinai išsiskyrė 2011 m. Oficialiai santuoka nutraukta 2014 m.

Nuo 2014 m. gruodžio Leoni gyvena su aktoriumi Tim Daly, su kuriuo susipažino serialo „Madam Secretary“ filmavimo metu.

### Kita
1993 m. belgų astronomas Eric Walter Elst savo atrastą asteroidą pavadino 8299 Téaleoni.

Nuo 2001 m. Leoni yra UNICEF Geros valios ambasadorė.
 
## Dalinė filmografija
* Santa Barbara (1989)
* Wyatt Earp (1994)
* Bad Boys (1995)
* The Naked Truth (1995–1998)
* Gilus sukrėtimas (1998)
* Juros periodo parkas III (2001)
* Hollywood Ending (2002)
* Vaiduoklių miestas (2008)
* Tower Heist (2011)
* Madam Secretary (2014–2019)

## Pagrindiniai apdovanojimai
* Saturno apdovanojimas – geriausia aktorė (2000)
* People‘e Choice Awards – mėgstamiausia Tv aktorė (nominacija) (2014)

## Šaltiniai

## Nuorodos

* IMDb profilis
Karundos meteoritas

**Karundos meteoritas** – meteoritas, 1930 m. lapkričio 25 d. 22 val. 53 min. vietos laiku nukritęs pietinėje Australijoje, netoliese Karundos vietovės.

Pagal šį meteoritą pavadinti CK chondritai.

Adelaidės gyventojai teigė matę dangų rytuose skrodžiantį „didžiulį ugnies kamuolį su žėruojančia uodega“. Būta tvirtinančių, kad liepsnos spalva keitėsi nuo skaisčiai raudonos iki blyškiai mėlynos ir blankiai geltonos. Stebėtojai, tuo metu buvę arčiau Karundos, nurodė praskriejus meteoritui netrukus išgirdę garsų sprogimą, o po to – perkūniją primenantį silpną grumėjimą. Praėjus kiek mažiau nei mėnesiui, meteoritą galiausiai aptiko profesorius Kerr Grant; tai jis padarė išklausinėjęs vietinius gyventojus ir apieškojęs apylinkes 3 mylių (5 km) spinduliu. Meteorito liekanos buvo aptiktos apytikriai 0,6 m po žeme, 0,6 m skersmens krateryje. Surinktos meteorito nuolaužos svėrė apie 42 kg, didžiausioji iš jų – apie 3 kg.

## Išnašos
Morrison Hotel

**Morrison Hotel** – penktoji amerikiečių roko grupės The Doors albumas, išleistas 1970 m. vasario 9 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 4 vietos.

## Dainos

## Išnašos

## Šaltiniai
*
Leonora Ruffo

**Leonora Rufo** (; 1936 m. sausio 13 d. – 2007 m. gegužės 28 d.) buvo italų kino aktorė.

## Biografija
Leonoros tėvas buvo „Ginnastica Roma“ krepšinio treneris Angelo Bovi. Šeimoje augo 5 dukterys ir ji buvo jauniausias vaikas. Anksti, 1949 ir 1950 m., mergaitė sulaukė kvietimų vaidinti kine (filmai „Cielo sulla palude“ ir „Domani e troppa tardi“), tačiau šeima nesutiko.

1950 m. Leonora pagaliau įveikė šeimos prieštaravimą ir nusifilmavo juostoje „Gli amanti di Ravello“. Sekančiame filme ji jau atliko pagrindinį vaidmenį („Le meravigliose avventure di Guerrin Meschino“). 1952 m. Leonora vaidino Šebos karalienę filme „La regina di Saba“, o 1953 m. – Federico Fellini filme „I vitelloni“.

Vėliau sekė vaidmenys keliuose peplumo filmuose, tačiau didesnės karjeros kine aktorei pasiekti nepavyko. Paskutinis jos vaidmuo buvo 1969 m. Fernando Di Leo filme „Brucia ragazzo, brucia“.

## Asmeninis gyvenimas
Leonora buvo ištekėjusi už prodiuserio Ermanno Curti, su kuriuo susilaukė 2 sūnų.

Ji taip pat buvo aktorės Claudia Mori teta.

## Filmografija
* Gli amanti di Ravello (1950)
* Le meravigliose avventure di Guerrin Meschino (1951)
* La regina di Saba (1952)
* I vitelloni (1953)
* Amori di mezzo secolo (1954)
* Ricordami (1955)
* Ciao, pais... (1956)
* Il diavolo nero (1957)
* Due selvaggi a corte (1958)
* Sergente d'ispezione (1958)
* Il vedovo (1959)
* La vendetta di Ercole (1960)
* Spade senza bandiera (1960)
* Un dollaro di fifa (1960)
* Maciste contro il vampiro (1961)
* Ercole al centro della Terra (1961)
* 2+5 missione Hydra (1966)
* ...e venne il tempo di uccidere (1968)
* Brucia ragazzo, brucia (1969)

## Nuorodos

* IMDb profilis

## Šaltiniai
Gisela Hahn

**Gisela Han** (; g. 1943 m. gegužės 13 d. Vombžeznas) – vokiečių aktorė, gimusi Vakarų Prusijos teritorijoje, dabartinėje Lenkijoje.

## Biografija
Baigiantis karui, šeima pasitraukė į Hamburgą, vėliau apsistojo nedideliame Visselhövede miestelyje, kur Gisela ir užaugo.

Baigusi mokyklą, 1963 m. ji išvyko į Miuncheną, kur įsidarbino gydytojo padėjėja, o uždirbtus pinigus skyrė privačioms dainavimo ir vaidybos pamokoms. Gavusi pirmuosius vaidmenis teatre, ji pasirinko Han pseudonimą.

Nuo 1964 m. Gisela tapo pastebima kino filmuose, o 1970 m. persikėlė gyventi į Romą bei sėkmingai vystė karjerą šios šalies kine. Grįžo į Vokietiją 1983 m. 

## Dalinė filmografija
* Mano vardas Trejybė (1970)
* Visuotinis gėdos jausmas (1976)
* Seminaristė (1976)
* Džo Bananas (1982)

## Nuorodos

* IMDb profilis

## Šaltiniai
Sarviečiai

**Sarviečiai** (tarm. ***Sarvyčiai***) – buvęs kaimas Šilalės rajono savivaldybėje, 3 km į vakarus nuo Laukuvos. Kaimą mena Sarviečių piliakalnis.

## Istorija

XX a. viduryje buvo Sarviečių apylinkės centras. Kaimas panaikintas 1982 m. kovo 26 d.

## Gyventojai

## Šaltiniai
Lingeris

**Lingeris** – buvęs kaimas Panevėžio rajono savivaldybėje, dabar esantis Ramygalos miesto šiauriniame pakraštyje.

## Istorija

Anksčiau buvo Lingerio dvaras. XX a. viduryje buvo Lingerio apylinkės centras.

## Gyventojai

## Šaltiniai